**A Rákosi rendszer (TÉTEL)**

Magyarország a II. Világháborút a vesztes oldalon fejezte be. Hazánk 1945-ben szovjet megszállás alá került.

Elmondható, hogy 1948-ig ugyan többpártrendszer működött, amelyet a koalíciós éveknek nevezzük, de Magyarország sorsa valójában már a Teheráni konferencián, vagyis 1943 végén eldőlt.

Sztálin megszegte a Jaltában tett ígéretét és az uralma alá vont területeken nem engedte a demokratikus kibontakozást. Mindenhol kommunista rendszert vezetett be.

Az 1945-ös választásokon a Kisgazdapárt nyert (57%-al), de Sztálin megtiltotta, hogy egyedül alakítson kormányt. Ennek ellenőrzésére a SZEB (Szövetséges Ellenőrző Bizottság) volt hivatott Vorosilov Marshall vezetésével.

A Kisgazdapárt kénytelen volt koalícióra, vagyis szövetségre lépni a kommunistákkal, annak ellenére, hogy önállóan is tudott volna kormányt alakítani. Rákosiéknak azonban ez nem volt elég, ugyanis a teljes hatalmat akarták.

Ennek érdekében a Szalámi taktikát alkalmazták. Elsőként a Kisgazdapártot, vagyis a legerősebb riválisukat darabolták fel, akik valóban demokraták voltak. Az eszközökben nem válogattak és a választási csalástól sem riadnak vissza. Ilyen volt pl. az 1947-es kékcédulás választások. Politikai ellenfeleiket letartóztatták vagy emigrációba küldték. A másik baloldali pártot, vagyis a Szociáldemokratákat magukba olvasztották.

A kommunistákból (MKP) és a szociáldemokratákból (MSZDP) 1948-ban létrejött a Magyar Dolgozók Pártja (MDP).

A párt tényleges vezetője Rákosi Mátyás lett. Ezáltal kialakult egy szovjet típusú Egypárti diktatúra.

Rákosi mindenben Sztálint másolta. Jellemző volt az egyházellenesség. Emiatt Mindszenti József esztergomi érsek életfogytiglanra lett ítélve. Rákosi körül is személyi kultusz épült ki.

Az iparpolitikában is a Szovjetuniót másolták. Jelszó: „Vas és acél országa leszünk!”

Nem törődtek az ország gazdasági adottságaival. Emiatt az 1950-es évek közepére teljes elnyomorodás következett be.

1951-ben szükséges volt bevezetni a jegyrendszert. (minden áru, jegyre volt, étel, ital minden)

Ezen a helyzeten csak az 1953-as júliusi Nagy Imre féle kormányprogram hozott változást. Miután államosították az ipart és a kereskedelmet, hozzáláttak a vidéki parasztgazdaságok átalakításához. Hozzáláttak a kollektivizálásnak, ennek során TSZ-eket hoztak létre. Az ellenszegülőket kulákoknak bélyegezték és üldözték őket.

Ekkor alkalmazták a tagosítást is:

* Ha 2 állami földterület között volt egy magánbirtok, akkor annak tulaját tudatosan rossz cserére kényszerítették, hogy 1 tagban vonják össze az állami földeket.

Magas beszolgáltatási normákat szabtak meg. Ilyen volt pl a padlássöprés.

Ezekkel akarták az emberek kedvét elvenni az önállóságtól. Teljessé vált a politikai terror.

Rendszer jelmondata: „AKI NINCS VELÜNK, AZ ELLENÜNK VAN”

A társadalom minden rétegét átjárták a koncepciós perek.

(Pl. Erre jó példa a Rajk per – Rajk Lászlót 1949 tavaszán elfogták, 1949 októberében kivégezték.)

1953-ig másfél millió ember ellen indítottak eljárást.

A terror fő szerve a Péter Gábor vezette ÁVO – ÁVH volt. (ÁVH -> Állam Védelmi Hatóság)

Szovjet mintára Magyarországon is létrehoztak 1 táborhálózatot, ahová a politikai ellenfeleiket illetve az általuk rendszerellenesnek ítélteket csukták, telepítették ki. (Pl. Recsk, Kistarcsa, Hortobágy)

A koncepciós perek során bárkit elítélhettek és ezek előre megvoltak tervezve.

1953. március. 5.-én meghalt Sztálin és az őt követő Hruscsov parancsára Magyarországon is enyhült a rendszer.

Ennek ellenére Rákosi és klikkje (Gerő, Farkas) majd csak az 1956-os forradalomnak köszönhetően tűnik el a süllyesztőben.